Szentgál Község Önkormányzata Képviselő-testületének
15/2015. (VIII. 31.) önkormányzati rendelete
a tanyagondnoki szolgálatról


Szentgál Község Önkormányzata Képviselő-testülete a szociális igazgatásról és szociális ellátásokról szóló 1993. évi III. törvény 60. § (4) bekezdésében kapott felhatalmazás alapján,
az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:
 

1. §. A rendelet hatálya Szentgál község külterületi közigazgatási területén (Mészmű, Gombás puszta, Boncsod puszta, Remete tanya, Lóhágató tanya, Bándi tanya, Külterület, Kun puszta, Füzikutak tanya, Berecz puszta) életvitelszerűen tartózkodó személyekre terjed ki.


2. § Alapfeladatnak minősülő feladatok:
a) közreműködés az étkeztetésben, a házi segítségnyújtásban, a közösségi és szociális információk szolgáltatásában,

b) az egészségügyi ellátáshoz való hozzájutás biztosítása (a háziorvosi rendelésre szállítás, egyéb egészségügyi intézménybe szállítás, a gyógyszerkiváltás és a gyógyászati segédeszközökhöz való hozzájutás biztosítása,

c) az óvodáskorú, iskoláskorú gyermekek szállítása (óvodába, iskolába szállítás, egyéb gyermekszállítás).


3. § (1) Az étkeztetésben való közreműködés során a tanyagondnoki szolgálat biztosítja a rászorulók részére az étel házhoz szállításával - a szociális igazgatásról és szociális ellátásokról szóló 1993. évi III. törvény 62. §-ában foglalt étkeztetés ellátás biztosítását.

 (2) Az étkeztetésben való közreműködés a tanyagondnoki szolgálat számára kötelezően ellátandó feladat.

4. § (1) A házi segítségnyújtásban való közreműködés során a tanyagondnoki szolgálat biztosítja az önkormányzat a házi gondozó munkájába történő – nem szakmai jellegű – feladatok ellátásával (pl.: bevásárlás, gyógyszerek kiváltása).
          
(2) A házi segítségnyújtáshoz kapcsolódó tanyagondnoki szolgáltatás térítésmentes.

(3) Az (1) bekezdésben leírt feladat ellátása kötelező.


5. §	(1) A tanyagondnok közreműködik a szociális információs szolgáltatás biztosításában, melynek célja, hogy a szociális törvényben meghatározott, illetve egyéb, a szociális biztonság megteremtéséhez kapcsolódó ellátásokat és szolgáltatások igénylők megfelelő tájékoztatást kapjanak az ellátások hozzáférhetőségével és az igénybevételükre vonatkozó szabályokkal kapcsolatban.

(2) Részletes tájékoztatást kell nyújtani
a) az a szociális igazgatásról és szociális ellátásokról törvényben,  a gyermekek védelméről és a gyámügyi igazgatásról szóló törvényben meghatározott személyes gondoskodást nyújtó ellátásokkal és szolgáltatásokkal, valamint egészségügyi ellátással kapcsolatban a helyben igénybe vehető ellátások é s szolgáltatások köréről, feltételeiről és az igénybevétellel kapcsolatos eljárási kérdésekről, a helyben nem elérhető ellátások és szolgáltatások köréről, feltételeiről és az igénybevétellel kapcsolatos eljárási kérdésekről;
b) a pénzbeli és természetbeni szociális és gyermekvédelmi ellátásokkal, a családtámogatási ellátásokkal, a társadalombiztosítási és a foglalkoztatáshoz kapcsolódó ellátásokkal, valamint a fogyatékossággal összefüggő ellátásokkal kapcsolatban az ellátás megállapítására hatáskörrel és illetékességgel rendelkező szerv elérhetőségéről, az ellátások igényléséhez szükséges iratokról,
c) ifjúsági ügyekben.

(3) A feladat ellátása kötelező és térítésmentesen biztosítandó.


6. § (1) A betegek háziorvosi rendelőbe, illetve egyéb egészségügyi intézményekbe szállítása az érintett személy lakásáról intézményig, illetve onnan lakóhelyre szállítását jelenti.

(2) Az (1) bekezdésben foglalt szállítási feladatot a tanyagondnok – a sürgős, azonnali ellátást igénylő esetek kivételével - csak a polgármester engedélye alapján teljesíthet.

(3) A szállítás engedélyezésekor figyelembe kell venni:
a)  az igénylő egészségügyi állapotát,
b) a kezelés jellegét (szükséges, ajánlott, rehabilitációs jellegű stb.),
c) az igénylő és családja szociális helyzetét.

(4) Az egészségügyi állapot, a kezelés jellege, valamint a szociális helyzet megítélése során szükség szerint ki kell kérni a háziorvos, a házi gondozó véleményét, illetve szükség esetén környezettanulmányt kell készíteni. (E feladatokat a polgármester felkérésére a polgármesteri hivatal köteles ellátni.)

(5) A településen a helyi alapellátási körzeten belüli háziorvoshoz, a helyi alapellátási körzeten kívüli háziorvoshoz történő szállítás, egyéb egészségügyi ellátásra, szakrendelőbe történő szállítás, ha
a) a szállításra sürgősségi ellátás miatt került sor,
b) az ellátás más módon nem, vagy csak aránytalan hátrány elszenvedése árán biztosítható,
c) az ellátást igénylő mozgásában súlyosan korlátozott,
d) az ellátás igénybevétele tömegközlekedési eszközzel nem megoldható és az ellátást igénybevevő családjában sincs saját tulajdonú üzemképes gépjármű.
          

7. § (1)  Az óvodások és iskolások szállítási feladata azt jelenti, hogy meg kell oldani az önkormányzat közigazgatási külterületén lakó gyermekek (2) bekezdésben meghatározott intézményekbe, illetve onnan vissza a közigazgatási területre történő szállítását, ha az intézmény munkarendje, programja nem igazodik a tömegközlekedés rendjéhez.

(2) Az óvodai nevelést ellátó intézmény a Fenyves Óvoda (Szentgál, Óvoda u. 9.), az általános iskolai oktatást ellátó intézmény a Szentgáli Lőrincze Lajos Általános Iskola (Szentgál, Hársfa u. 14.).

 (3) A szállítási feladat kiegészülhet egyes gyermekek óvodai, általános iskolai nevelésével kapcsolatos speciális oktatási, nevelési képzésben való részvétel céljából történő szállítással (fejlesztő képzés, más iskola/óvoda oktatási, nevelési programjaihoz való csatlakozás – pl. versenyek).

(4) A tanyagondnoki szolgálat egyéb, a (2) bekezdésben nem megjelölt oktatási intézménybe történő rendszeres szállítási feladatot egyedi képviselő-testületi határozat alapján végezhet, külön megállapodás alapján.

 (5) A szállítási szolgáltatás ingyenes, kivéve a (4) bekezdés szerinti szállítási szolgáltatást, ahol a határozat térítési díjfizetési kötelezettséget is előírhat.

8. § A tanyagondnoki szolgáltatás számára meghatározott közvetlen, személyes szolgáltatások közül kiegészítő feladatnak minősülő lakossági szolgáltatások
a) közösségi, művelődési, sport- és szabadidős tevékenységek szervezése, segítése,
b) az egyéni hivatalos ügyek intézésének segítése, lakossági igények továbbítása,
c) az egyéb lakossági szolgáltatások, illetve az 5. a) pontban meghatározottakon kívüli egyéb alapszolgáltatások biztosításában való közreműködés.

9. § (1) Az önkormányzat és intézményei által szervezett rendezvények, közösségi, művelődési, sport- és szabadidős tevékenységek szervezésében, lebonyolításában való részvétel a tanyagondnok számára a következő feladatot jelentheti:
a) rendezvényekhez kapcsolódó szállítási feladatok (eszközök, személyek szállítása),
b) a rendezvény meghívottainak szállítása,
c) a rendezvények során rendezőként való részvétel, a felmerült problémák kezelése, elhárítása.

(2) A személyszállítás az önkormányzat és intézménye által olyan közzétett és meghirdetett rendezvényekre vonatkozó, közigazgatási területet érintő szállítási feladatot jelent, ahol a közzététel tartalmazza a személyszállítási feladat tanyagondnoki szolgálat keretében való megoldását is.

(3) A személyszállítás történhet meghatározott gyülekezőhelyről a rendezvényre és/vagy rendezvényről meghatározott településrészre, lakóházhoz.

(4) A szállítás térítésmentes, alanyi jogon jár.

(5) A feladat ellátása a (2) bekezdésben fennálló feltételek teljesülése esetében a tanyagondnoki szolgálat számára kötelező.

(6) Önkormányzat és intézményei által szervezett rendezvényekre szükséges eszközök, anyagok szállítása kötelező feladata a tanyagondnoknak.


10. § (1) Külterületi lakosok részére segíteni hivatalos ügyeik Szentgálon történő intézését, valamint lakossági igények Polgármesteri Hivatal felé történő továbbítása.

(2) A szállítási feladatot heti rendszerességgel, egy alkalommal (szerdai napon) kell ellátni, ettől eltérni csak különösen indokolt igény szerint lehet. A szállítás az érintett lakóhelyéről a szállítási helyre közvetlenül történik.

(3) A heti rendszeres szállításon felüli szállítás csak indokolt esetben teljesíthetők, amely térítésköteles. A szállítás csoportos vagy egyedi igény alapján történik. 


11. § A tanyagondnoki szolgáltatás számára meghatározott, az önkormányzati feladatok megoldását segítő, közvetett szolgáltatásnak minősül
a) ételszállítás önkormányzati intézménybe,
b) az önkormányzati információk közvetítése a lakosság részére,
c) a tanyagondnoki szolgáltat működtetésével kapcsolatos teendők ellátása
      
12. § (1) Fenyves Óvodában található konyháról ételszállítás a nevelési, oktatási intézményekbe. 

(2) Az önkormányzati intézményekbe történő ételszállítás kötelező tanyagondnoki feladat, mely térítésmentesen biztosítandó.

13. § (1) A tanyagondnok közreműködik a jó kapcsolattartás érdekében az önkormányzat és a lakosság, valamint az önkormányzati intézmények és a lakosság közötti információk közvetítésében.

(2) A feladatellátás módjai a feladat összetettségére való tekintettel a következők lehetnek:
a) szóbeli kapcsolattartás a lakossággal (problémák meghallgatása),
b) az önkormányzati hivatal leveleinek kézbesítése külterületi lakosok részére,
c) önkormányzati szórólapok, újságok kézbesítése,
d) a feltárt problémák tolmácsolása az önkormányzat illetve intézményei felé, stb.

(3) A tanyagondnoki szolgálat köteles a lakosságtól érkező, önkormányzatot vagy önkormányzati intézményt érintő, közérdekű kéréseket, javaslatokat, egyéb információkat haladéktalanul továbbítani az illetékes vezető (polgármester, jegyző) felé.

(4) Az (1)-(3) bekezdés alapján leírt általános, valamint az általános feladat alapján konkretizált feladat ellátása a tanyagondnoki szolgálat számára kötelező.

(5) A feladat ellátásáért a tanyagondnoki szolgálatnak térítés nem jár.


14. § (1) A tanyagondnok a szolgálat működtetése érdekében rendszeresen kapcsolatot tart a polgármesterrel, a Polgármesteri Hivatal köztisztviselőivel. 

 (2) Az önkormányzat kötelező feladataihoz kapcsolódó szállítási és anyagbeszerzési feladatok ellátása is tanyagondnok feladatai közé tartozik.


15. § (1) A tanyagondnoknak elsősorban az alapellátáshoz kapcsolódó szolgáltatási feladatokat kell ellátnia. 

(2) A többi kötelező feladatot úgy kell ellátnia, hogy az alapellátáshoz kapcsolódó feladatellátással ne ütközzön. Az egyéb – nem kötelező - szolgáltatási feladatokat csak akkor láthatja el, ha a kötelező feladatok ellátását nem veszélyeztetik.
 
(3) A kötelezően ellátandó feladatok rangsorolását a tanyagondnok végzi a polgármester iránymutatása szerint, míg a többi feladat esetében - amennyiben rangsorolni kell - a polgármester dönt.
 

16. § A 2. §-ban foglalt ellátásokat az önkormányzat –a szociális igazgatásról és szociális ellátásokról szóló törvény alapján alkotott - szociális ellátások helyi szabályozásáról szóló rendeletén alapuló határozatban foglaltak alapján lehet igénybe venni.
 
17. § (1)  A tanyagondnoki szolgáltatás keretében nyújtott ellátások igénybevételének lehetősége:
a)  egyes szolgáltatások esetében kérelem alapján, vagy hivatalból hozott határozattal nyílik meg,
b) más szolgáltatások esetében alanyi jogon jár.
          
(2) Ahol e rendelet az alanyi jogon való igénybevételről nem rendelkezik, ott a szolgáltatás igénybevételét kérelmezni kell. Lehetőség van arra, hogy az önkormányzat hivatalból is megállapítsa adott szolgáltatás igénybevételének lehetőségét. Az igénybevétel engedélyezéséről a kérelmezőt, illetve a hivatalból indított eljárás érintettjét a döntésről értesíteni kell.

(3) Az ellátás elrendeléséről, engedélyezéséről a tanyagondnokot is tájékoztatni kell. A kérelem nyomtatványmintáit a 1. sz. melléklet tartalmazza, amely a kérelmet, az engedélyező döntést, illetve a szolgáltatás teljesítésének igazolását is tartalmazza.

(4) Az alanyi jogon igénybe vehető ellátások esetében külön határozatot nem kell hozni. A szolgáltatás igénybevételének jogosságát a polgármester ítéli meg.

(5) A kérelem elutasítását alakszerű határozatba kell foglalni.
 
18. § Jogosulatlan igénybevétel gyanúja esetén a polgármester haladéktalanul intézkedik a kivizsgálásra. A jogtalanul igénybe vett szolgáltatásokért a ténylegesen megtett km alapján térítési díjat kell fizetni, és meg kell vizsgálni a tanyagondnok felelősségét is. Amennyiben fennáll a lehetősége, hogy a tanyagondnok mulasztása, vagy szándékossága közrehatott a jogosulatlan igénybevételnél, a közalkalmazottak jogállásáról szóló törvény rendelkezéseinek figyelembevételével a tanyagondnok vétkességének mértékét is ki kell vizsgálni, és a szükséges intézkedést meg kell tenni.

19. § (1) A tanyagondnoki szolgálat keretében ellátandó feladatokat a tanyagondnok, a szolgálat rendelkezésére bocsátott – önkormányzati tulajdonú – gépjármű segítségével látja el.

(2) A tanyagondnoknak a feladatait a munkaköri leírásában, valamint a polgármester utasításának megfelelően kell ellátnia.

(3) A feladatokat heti 40 órás átlagos munkaidejű munkarend szerinti időben köteles ellátni. A munkarendjét a feladatellátáshoz legjobban igazodó rend szerint kell megállapítani.

(4) A tanyagondnokot szabadsága, betegsége, egyéb törvényes távolmaradása esetében helyettesíteni kell. A helyettesítésről a polgármester gondoskodik. Az eseti helyettesítéssel üzemelő tanyagondnoki szolgálat csak a kötelezően ellátandó feladatokra terjed ki.
 


20. § (1) A tanyagondnoki szolgálat által biztosított szolgáltatások térítésmentesen vehetők igénybe.

(2) Az árubeszerzéssel, bevásárlással, gyógyszerkiváltással kapcsolatos feladatoknál a tanyagondnok átvételi elismervény fejében veszi át a vásárlási előleget, melynek maradványát a vásárlás befejeztével ismételt átvételi elismervény fejében ad vissza a 2. sz. mellékletben található átvételi elismervény mintája alapján. A tényleges kiadásokkal nyugta alapján köteles elszámolni a szolgáltatást igénybevevőnek. Az elszámolás megtörténtét az igénybevevő aláírásával igazolja.

(3) A leigazoltatott elszámolást a tanyagondnoknak 3 hónapig meg kell őrizni.
          

21. § A rendelet 2015. szeptember 1. napján lép életbe.

22.§ Hatályát veszti a 3/2007. (III. 9.) rendelet. 



Szentgál, 2015. augusztus 27.

                          Istvánfalvi Sándor                         Pintérné Kundermann Györgyi
                             polgármester                                          jegyző


A rendelet kihirdetve:
Szentgál, 2015. augusztus 31.




                                                                              Pintérné Kundermann Györgyi
                                                                                             jegyző

1. sz. melléklet

A.
TANYAGONDNOKI SZOLGÁLTATÁS IRÁNTI KÉRELEM
a településen és a helyi alapellátási körzeten belüli háziorvoshoz, 
helyi alapellátási körzeten kívüli háziorvoshoz, 
egyéb egészségügyi ellátásra,szakrendelőbe történő szállításra

 
Név: ……………………………………………………………..…………….
születési hely, idő:         ……………………………………………………………..…………….
anyja neve:                   ……………………………………………………………..…………….
lakcíme:                       ……………………………………………………………..…………….
 
Kérem, a tanyagondnoki szolgáltatás engedélyezését, a településen és a helyi 
alapellátási körzeten belüli háziorvoshoz történő szállításra.
Az igénybevétel kért kezdő időpontja:    …………………………………………….
Szállítási cél:     ……………………………………………………………………………………….
A kérelem rövid indokolása:      …………….………………………………………………….....................................................
…………………………………………………………………………………………………...
…………………………………………………………………………………………………...
 
Kelt: ………………………………
 
………………………………….
kérelmező aláírása

-----------------------------------------------------------------------------------------------------------------
 
ENGEDÉLY
tanyagondnoki szolgáltatás teljesítésére
 
Engedélyezem a tanyagondnoknak, hogy ………………………………………………..-t a ………… …………………….……… címről ………………………………………. címre és az ellátás igénybevételét követően vissza szállítsa.
A szolgáltatás kezdő időpontja:              200… év …………. hó …. nap …….. óra/perc.
 
A szolgáltatás térítési díj mentes.
 
Kelt: ………………………………
 
                                                                                         ………………………………….
                                                                                                polgármester aláírása


A TELJESÍTÉS IGAZOLÁSA
 
Név:                 ………………………………………………………………..…………….
lakcím:              ………………………………………………………………..…………….
Aláírásommal igazolom a tanyagondnoki szolgáltatás teljesítését.
Az igénybevétel
kezdő időpontja: 200… év ……. hó … nap …. óra/perc (km/óra állása: ……………)
útvonala:           …………….……………………………………………………………………..
záró időpontja:    200… év ……. hó … nap …. óra/perc (km/óra állása: ……………)
 
Kelt: ………………………………
 
 
                  ………………………………….                 ………………………………….
                         tanyagondnok aláírása                                   igénybevevő aláírása



































SZOLGÁLTATÁS IRÁNTI KÉRELEM
egyéb szállítási célra

(1. sz. melléklet 3. pont)
 
Név: ………………………………………………………………..………………..
születési hely, idő:                               ………………………………………………………………..………………..
anyja neve:                             ………………………………………………………………..………………..
címe:                                       ………………………………………………………………..………………..
Kérem, a szolgáltatás engedélyezését …………………………….…………………………… történő szállítás céljára.

Az igénybevétel kért kezdő időpontja:  200… év ……… hó ….. nap ….. óra
Szállítási cél:           …………………………………………….……………………………………..………………….
A kérelem rövid indokolása:  ………………………………………………………………….………………………...
…………………………………………………………………………………………………………………………...


Kelt: ………………………………


                                                                                    ………………………………….
                                                                                           kérelmező aláírása
-----------------------------------------------------------------------------------------------------------------
 
ENGEDÉLY
szolgáltatás teljesítésére
 
Engedélyezem a tanyagondnoknak, hogy …………………………………...…………………………………………..-t a 
……….………….………………………………………………………….……...…… útvonalon és vissza szállítsa.
A szolgáltatás kezdő időpontja:  200… év …………. hó …. nap …….. óra/perc.
A várható szolgáltatási teljesítés:          ……… km


Kelt: ………………………………


                                                                        ………………………………….
                                                                                 polgármester aláírása

A TELJESÍTÉS IGAZOLÁSA
 
Név:                        ………………………………………………………………..…………………..
cím:                         ………………………………………………………………..…………………..
Aláírásommal igazolom a tanyagondnoki szolgáltatás teljesítését.
Útvonal:  …………….…………………………………………………………………………………
 
Szolgáltatás kezdete:   200… év ……. hó … nap ……. óra/perc (km óra állása: ……………) 
A szolgáltatás befejezése:  200… év ……. hó … nap ……. óra/perc (km óra állása:…………) 
                                                                                 
                                                       Teljesített összes km: ………………



 
Kelt: ………………………………
 
                 ………………………………….          ………………………………….                      
                                tanyagondnok aláírása                      igénybevevő aláírása



























2. sz. melléklet
Sorszám: ……………….


ÁTVÉTELI ELISMERVÉNY
vásárlási előleg átvételéről
 
Név:                            ………………………………………………………………..…………….
lakcíme:                       ………………………………………………………………..…………….
személytől árubeszerzés, bevásárlás, gyógyszerkiváltás céljára …….……. ………..Ft-ot azaz 
…………………………………………………………………………………….…. forintot a mai napon elszámolási kötelezettséggel átvettem.
 
Kelt: ………………………………
 

                                                                                  ………………………………….
                                                                                           tanyagondnok aláírása
-----------------------------------------------------------------------------------------------------------------
 
Sorszám: ……………….
 
ELSZÁMOLÁS
vásárlási előlegről
 
Szolgáltatásban részesített személy adatai:
 
Név:                            ………………………………………………………………..…………….
lakcím:                         ………………………………………………………………..…………….
 
Vásárlás céljára átvett előleg összege:           ……………… Ft.

Vásárlásra felhasznált összegek igazolása:
1. sz. nyugtán szereplő összeg:                  ……………….. Ft.
2. sz. nyugtán szereplő összeg:                  ……………….. Ft.
3. sz. nyugtán szereplő összeg:                  ……………….. Ft.
4. sz. nyugtán szereplő összeg:                  ……………….. Ft.
5. sz. nyugtán szereplő összeg:                  ……………….. Ft.
6. sz. nyugtán szereplő összeg:                  ……………….. Ft.
Nyugtákon szereplő összegek összesen:    - ……………… Ft.
 
Az átvett előlegből visszajáró összeg:       ……………… Ft
 
                                                                                            ……………………………….
                                                                                                  tanyagondnok aláírása

ELISMERVÉNY
elszámolás megtörténtéről és a visszajáró összeg átvételéről.
 
Aláírásommal elismerem, hogy a tanyagondnok az általam vásárlási célra átadott 
előleg felhasználásáról elszámolt. 
A beszerzett anyagokat és az árukat, a kifizetett összegeket tartalmazó nyugtákat, továbbá az átadott előlegből ………… Ft-ot azaz ……………………….…………………………Ft-ot a 
mai napon hiánytalanul  átvettem.
 
Kelt: ………………………………
 
                              
                  ………………………………….          ………………………………….                        
                            tanyagondnok aláírása                            igénybevevő aláírása





